Downloaded from YTS.MX
Official YIFY movies site: YTS.MX
Auttakaa. Vain te voitte auttaa minua.
Tässä on… Tarvitsen rahaa. Tässä on numeroni. Auttakaa minua.
Ottakaa nämä ilmapallot, herra. Tarvitsen apua, muistakaa minut!
Ei, kaveri.
Hei, minne olette menossa?
Onnenpotku, jollainen iskee kerran elämässä, osui Los Ángelesin kaupunkiin.
Vain tunteja ennen määräajan päättymistä lunastaa 2,4 miljardia pesoa -
4. maaliskuuta suoritetusta Kino-arvonnasta…
PERHEENI TARVITSE IHMETTÄ
Uutinen on pitänyt Los Ángelesin ja koko Chilen jännityksessä,
koska asia on todella järkyttävä.
Onni osui kohdalle, ja hänestä tuli miljonääri yhdessä yössä.
Kuka ei haluaisi enemmän kuin yhdeksän nollaa pankkitililleen?
Harvalla käy niin hyvä tuuri.
Pomo. Odottakaa hetki. Odottakaa.
Ei hätää, en tarvitse käteistä. Tiedän, kuka olette. Tässä.
MINUN TÄYTYY EDETÄ ELÄMÄSSÄNI!
MILJONÄÄRI
Olemme tunteneet koulusta asti.
Olin ala-asteen kolmannella ja hän ensimmäisellä luokalla.
Olen tuntenut hänet vuosia. Hän asuu lähellä poikaystävääni.
Maaseudulla kaikki tuntevat toisensa.
Aloin hengata hänen kanssaan.
Ajattelin, että kaksi hunsvottia yhdessä. Se olisi mahtavaa.
Näin hänet joka päivä ja tervehdin häntä. Emme olleet ystäviä.
Miten menee?
MIKÄ ON HEDELMÄLLISYYDEN HALLINTAMENETELMIEN TEHOKKUUS?
Hän kertoi olleensa taksinkuljettaja. -Hän kertoi ajavansa taksia.
Mutta en muista.
Kului kuukausia, ja tarjosin hänelle töitä täällä Galería Taítossa.
Näin hänet aina kävelyttämässä hevosia ja tekemässä töitä,
koska talomme olivat lähekkäin.
Olemme olleet yhdessä 20 vuotta.
Hän on aina tukenani. Hän auttaa minua eikä jätä minua yksin.
Hänestä tuli yksi Chilen tavoitelluimmista hahmoista.
Kukapa ei haluaisi enemmän kuin yhdeksän nollaa pankkitililleen?
Harvalla käy niin hyvä tuuri. Lottoarvonnassa 4. maaliskuuta -
pelaaja Los Ángelesista voitti summan, joka oli yli kaksi miljardia pesoa.
Ongelmana on, että voittaja ei ole vieläkään astunut esiin -
ja rahojen lunastamisen määräaika on menossa umpeen.
Mitä te tekisitte, jos olisitte se onnekas?
Mitä tehdä niin paljolla?
En ole tehnyt benjihyppyä. Haluaisin kokeilla.
Auttaisin perhettäni. Haluaisin, että heillä on mukavat oltavat.
Sitten tekisin hyvän muodonmuutoksen. Mutta vain välttämättömiä asioita.
Italia.
Haluan Toscanaan.
Minä en usko tuuriin.
Monet sanovat, että hänellä lykästi.
Ei, uskon siunauksiin.
Se on onnenpeliä.
Jonkun kohdalle se osuu.
Jos on hyvä tuuri, voittaa.
Kuten sanotaan, onnea korttipeleissä, epäonnea rakkaudessa.
Se on sanonta.
AVOINNA
Ihmiset tulevat aina tänne,
koska täällä on voitettu eniten palkintoja kaupungissa.
Pieniä ja suuria palkintoja. Aina täällä.
Hei, neiti.
Hyvä vaihtoehto työlle. Hyvästit pomolle, ja lomalle Karibialle tai Brasiliaan.
Ei kiitos.
Entä te? Saatte edullisesti.
Siitä päivästä lähtien… Luulen, että se oli 11. päivä, en ole varma…
Hän pelasi toisen kupongin ja toi aiemmin pelaamansa numerot mukanaan.
Päivää, rouva. -Päivää.
Haluaisin pelata nämä numerot. -Selvä.
Nainen sanoi, että ne olivat voittonumerot.
"Nämä ovat samat numerot, jotka voittivat viime viikolla."
2,4 miljardia.
Antaa palaa!
"Kulta", sanoin hänelle. "Jotain tapahtui. Voitin Kinon."
En tietenkään uskonut.
Tästä lähtien et tee enää töitä. Enkä minä.
"Olet humalassa", hän sanoi. Hän löi luurin korvaani.
Haloo?
Kuuletko minua vai et? Helvetti!
"Voitin Kinon, Carlitos."
"Ihan totta, minä voitin."
Kysyin, missä kuponki on. Hän sanoi, että kotona.
Hän oli juonut pari, kun kertoi siitä.
Olen ollut onnekas.
Onnea naisten ja rahan kanssa.
Onnekas uhkapeleissä.
Tänään on paljon töitä… -Joo.
Miten kokeesi meni? -Luulen, että hyvin.
Hienoa.
Toisessa sain…
Mitä hittoa on tapahtunut?
Äiti, mitä nyt?
Huoneeni!
Äiti?
Pelästyin ja sanoin: "Mitä on tapahtunut?"
Isä? -Onko tuo isäsi?
Kulta, mitä sinä teet?
Mitäkö teen? En löydä Kino-kuponkia, jolla voitin.
Pelästyin. Oliko hän tullut hulluksi?
Nostin pöytäliinan, siellä oli papereita. Kaikki. Tutkin sohvat ja pöydän.
Etsin koko talon.
Kun vaimoni tuli kotiin, hän oli hämmästynyt. "Mitä on tapahtunut?"
Auta minua löytämään se. Kaikki katoaa täällä.
Voi luoja!
Auta meitä löytämään se. Etsi.
Mitä? Minähän etsin.
Etsin ja etsin, mutta en löytänyt kuponkia.
Yllätys on valtava.
Toistaiseksi tiedetään vain, että voittaja osti kupongin Los Ángelesissa.
Huhuttiin, että voittaja on nuori mies, joka esiintyi miimikkona Paseo Colónissa.
Hän voisi olla se. Mutta puhutaan paljon kaikenlaista.
Hän oli huhujen mukaan Kennedyn naapurustosta, mutta…
Oikeasti? -Ei…
Muuta emme tiedä.
Nainen on maaseudulta.
Nainen maaseudulta? -Vanhempi nainen.
MAALISKUU 2018
Kilpailusääntöjen mukaan voittajalla on 60 päivää aikaa lunastaa palkinto.
Hänellä on vain 30 päivää jäljellä.
Hän osti sen ja meni kotiin. Kuten aina, Javierilla oli kiire,
ja hän jätti Kinon sinne.
Muistikirjaan tai huoneeseen, ruokasaliin.
Hän kertoi useita versioita. Hän sanoi jättäneensä sen jääkaapin päälle.
Hän oli jättänyt sen lieden viereen.
Hän taisi vaihtaa savupiipun hormia sinä päivänä.
Hän kiipesi katolle ja otti kannen pois,
koska se oli noen peitossa. Kun hän työnsi sitä, hän sai nokea silmiinsä.
Hän otti housujensa taskusta jotain,
millä voisi puhdistaa silmänsä.
Hän otti nenäliinan ja samalla Kino-kupongin.
Hän puhdisti silmänsä ja heitti ne sitten savupiippuun.
Heitin uuniin aina papereita ja muuta sytyttääkseni ne myöhemmin tulitikulla.
Mutta jokin sanoi minulle, että minun täytyy ottaa roskat ulos.
Laitoin hanskat käteeni, otin muovipussin ja otin kaiken pois sieltä.
Sitten se putosi pussien väliin, joissa oli muistikirjoja ja muuta.
Kun he siivosivat, he heittivät kaiken ulos.
Ja näin Kino-kuponki joutui roskikseen.
Ja koirat olivat repineet pussin, ja kaikki roskat olivat hajallaan.
Yksi 4 457 400:sta.
Se on todennäköisyys voittaa lotossa.
Mutta nuo täydelliset laskelmat eivät ota jotakin huomioon.
Kohtaloa, onnea, sattumaa.
Kutsu sitä miksi haluat.
Matemaatikot eivät ota huomioon sitä, miten jokainen pieni liike -
ja jokainen pienikin päätös voi muuttaa tilannetta radikaalisti.
Tuhottu, hukattu tai unohdettu lottokuponki ei ole vain huonoa tuuria,
se on kuin koko maailmankaikkeuden salaliitto,
joka tekee uskomattoman vaikeasta pelistä vieläkin vaikeamman voittaa.
Ja ehkäpä -
todelliset todennäköisyydet lottovoittoon eivät ole vain numeroissa,
vaan siinä, että osaa huijata kohtaloa.
Helvetti!
Lapsuuteni ei ollut huoleton.
En leikkinyt nukeilla tai kotia.
He olivat jo kahdeksanvuotiaita Anna minun olla vastuussa talosta.
Hoidin pikkuveljeäni. Jouduin vaihtamaan vaippoja siinä iässä.
Onko nälkä?
Meillä kaikilla on unelma tulla joksikin elämässä, ja yhtäkkiä,
koska vanhempamme eivät pystyneet antamaan meille tarvitsemaamme, emme saavuta sitä.
Ja sinä, joka saat kaiken, käytä tilaisuutta hyväksesi.
Joo. -Sinusta voi tulla hyvä ammattilainen.
Voit tulla miksi vain haluat.
Mikä haluat olla?
Kätilö.
Mitä sinä teet, nainen?
Sammuta se. Kuponki voi olla siellä!
Muistin ja aloin kävellä hangon kanssa näin.
Sitten yhtäkkiä se oli siinä, vanhassa muistikirjassa.
Kuponki.
Voitin, kulta!
Menin lunastamaan voittoa. -Mysteeri ja pitkä odotus ovat ohi.
Kinon 2,4 miljardin peson jättipotin voittaja on astunut esiin.
Ja voittaja on paikallinen.
Onnekas kaveri on hra Javier Zapata.
41-vuotias maanviljelijä, joka voi nyt juhlia miljonäärinä.
Suuret onnittelumme hänelle.
Kuponkinsa roskikseen heittänyt voittaja saapui lunastamaan palkintonsa.
Menkää!
Hän sai tähden vastaanoton.
Ostopaikassa odotettiin häntä, mutta hän ei ollut miimikko eikä vanha rouva.
Tämä mies väittää, että hänellä on voittokuponki.
Los Ángelesin kaivatuin mies oli heittänyt lipun roskiin.
Toivotetaan tervetulleeksi mies,
joka voitti yhden vuoden suurimmista lottoarvonnoista,
2,4 miljardia pesoa.
Hän asuu lähellä La Suerten pikkukaupunkia maan eteläosassa,
ja tänään hän kertoo meille uskomattoman tarinansa.
Annetaan hänelle lämpimät aplodit.
"Katso, tuossa on Kinon voittaja." Ihmiset sanoivat minulle:
"Herra, ottakaa tämä lappunen. Älkää unohtako minua."
"Minulla ei ole paikkaa, missä asua. Ottakaa se."
He heittivät laukkuihini lappuja,
joissa oli puhelinnumero, nimi ja tilinumero, jolle voin tallettaa rahaa.
Hei, hra Javier. Päivää.
"Te olette voittaja", hän sanoi. "Kyllä. Onko jokin ongelma?"
"Tulin tekemään tarjouksen. Minulla on talo Salto del Lajassa.
Siellä on uima-allas", hän sanoi.
Tuhlaatte aikaanne. Lähtekää.
Javier!
Walter. Muistatko? Olimme luokkakavereita. Olin lähistöllä ja ajattelin poiketa.
Mutta en ollut nähnyt sitä tyyppiä… En lukion jälkeen.
"Miten sinulla on mennyt? Maksoivatko he? Voitko antaa rahaa?"
He olivat sairaita tai heillä oli sairaita lapsia.
"Kymmenellä miljoonalla saisin pienen talon."
Toiset pyysivät kahta miljoonaa, toiset 500 000 pesoa.
Hän kertoo meille uskomattoman tarinansa.
Toivotetaan hänet tervetulleeksi lämpimin aplodein.
Chilen uusi miljonääri!
CONCEPCIÓN LOTERÍA 70 MILJOONAA
Concepción Lotería kuuluu yliopistolle,
ja se on sen tärkein tulonlähde, koska se saa 60 prosenttia voitoista.
70 miljoonaa.
23, 5, 64.
Chile on uhkapelurien maa.
Jalkapallosta hevoskilpailuihin, perinteinen lotto tai Polla-lotto.
Viimeksi mainitut ovat erityisen suosittuja.
Viime vuonna ne tuottivat lähes kymmenen miljardia pesoa.
Puolet rahoista menee veroihin ja hyväntekeväisyysjärjestöille.
Olen Nicolás Rojas Inostroza, toimittaja.
Uhkapelien kulttuuriset -
ja historialliset näkökohdat Chilessä kiinnostavat minua.
Siirtomaa-aikoina lyötiin vetoa esimerkiksi vesimelonin siemenistä.
He löivät vetoa siitä, ovatko siemenet mustia vai valkoisia, kun melonin avaa.
He saattoivat panostaa uskonnollisiin esineisiin, kuten rukouskortteihin.
Aikakirjoissa on pitkä historia,
joka dokumentoi virallisen kulttuurin uhkapelikieltoja -
ja kuinka monimutkaisia kukkotappelut ja korttipelit olivat.
Ihmiset löivät vetoa keilailustakin.
Koska vedonlyönti liitetään usein juhlimiseen ja nautintoihin,
se on taukoa järjestelmästä, joka on historiallisesti ollut alistava.
Mutta uhkapeli on kuin pakoikkuna,
mahdollisuus onnenpotkulle tai muuttaa elämänsä.
LAS QUINTAS -RAVIRATA
Täällä grillataan, kaverit!
Simpukat on tarjoiltava viinin kanssa. -Leivonnaisia!
Okei, kippis.
Kippis, Arturo! -Kippis!
20 000, finalistit. 500 000 numerosta kolme!
500 000 kakkosesta! Valmis.
500 ja 200 000. 20 000.
20 000. Ja finalistit, nolla. Vielä yksi tarkastus.
Kun ostin varsan, sitä kutsuttiin Niño Bonitoksi, Kauniiksi Pojaksi.
Sitten muutimme nimen Chico Lentoksi, Hitaaksi Pojaksi.
Hän kutsui sitä Milagroksi, Ihmeeksi. Se nimi on jäänyt.
Sillä tavalla ihmiset eivät tunnista sitä.
Paljonko minä…?
Riittää.
Niin, joten sovimme karsinoiden hinnaksi…
200 000 pesoa? -Per eläin.
Per eläin. -Selvä.
Milagro vastaan Mil Amores. -Vain ne kaksi.
Mihin suuntaan? Tuonne.
Tuonne. Tule.
Mennään! Onnea, jockey!
Jos Jumala suo, onni on puolellamme.
Yksi, kaksi…
Antaa palaa!
Juokse, Milagro, hitto vie!
Milagro!
Ohi on.
Mil Amores kiilasi ohi.
Mil Amores veti hyvin.
Se kiilasi.
Tuo se tänne.
Jotain on vialla.
Puhun hänelle joka päivä, ja joka päivä päädymme samaan.
Emme ymmärrä, missä mättää.
Minusta hevosella käy huono säkä.
Jos voittaisin palkinnon,
minä… Minä jättäisin kotini.
Isompi talo, jossa on uima-allas. Talo, jossa…
Voisin mennä ulos. -Missä asuisit veden alla.
Tarkoitan tietysti…
Voitko kuvitella juovasi olutta altaassa?
Joo.
Mutta se on vain palkinto. Voitin, ja siinä kaikki.
Se oli vain onnea, ei muuta.
Ajattelet tekeväsi vielä töitä. Sanon, että älä…
En… -Se on niin paljon rahaa.
Sinun on muutettava elämäsi. Elät vain kerran.
Aivan.
Hän alkoi soitella minulle.
Kun vastasin, hän ei sanonut mitään.
Tätä jatkui seitsemän kuukautta.
Kyllästyin siihen ja sammutin puhelimeni.
Se oli pois päältä pari päivää.
Kun laitoin sen päälle, siinä oli viesti häneltä.
Javier ja minä seurustelimme salaa 11 kuukautta.
Ex-mieheni sanoi aina, että tappaisi minut, jos petän häntä.
Olin yhä peloissani, kyllä.
Helmikuun 14. päivänä hän antoi minulle kaulakorun.
Siinä oli hevosenkenkä.
"Hän meni naimisiin cowboyn kanssa", he sanoivat. Mitä sitten?
Rakastuin Javieriin.
Koska hän antoi minulle rakkautta, kiintymystä ja kunnioitusta.
Tunsin olevani rakastettu ja haluttu.
En tuntenut sellaista koskaan ex-mieheni kanssa,
koska hän ei antanut minulle rakkautta, kiintymystä eikä mitään.
36 PÄIVÄÄ ARVONNAN JÄLKEEN
TVU:n iltapäiväuutiset.
Kuponkinsa roskiin heittänyt väitetty Kino-voittaja -
saapui Concepcióniin lunastamaan palkintonsa.
Los Ángelesin mies teki kaikkensa,
jotta löytäisi siivotessaan hukkaamansa voittokupongin.
Hän onnistui löytämään sen, mutta prosessi viivästyi kupongin huonon kunnon vuoksi.
Päivät kuluivat, aika kului,
ja saimme tietää, että Kino-kupongissa oli ongelmia.
Valitettavasti oli tapahtunut jotain, mikä oli tehnyt kupongista epätäydellisen.
Jotkut osat ovat lukukelvottomia, ja siitä puuttuu oleelliset turvamerkinnät.
Olen rauhallinen, koska tiedän olevani voittaja. Olen aina sanonut niin.
Siksi yhtiö päätti palkata asiantuntijan tekemään analyysin,
joka varmistaa, kelpaako kuponki palkinnon maksamiseen.
Uskomme niin. Uskon ja toivon, että se tapahtuu -
ja että palkinto on voimassa.
On julmaa, että he tekivät näin, koska hän ansaitsee palkintorahat.
Niin.
Hän on voittaja.
Sovimme, että kuponki analysoidaan, mutta laboratoriossa.
He sanoivat: "Ei. Teemme sen täällä nopeammin, Javier.
Näemme heti, onko kuponkisi väärennös vai oikea."
He ottivat esiin mikroskooppeja, mutta sellaisia, joita…
Sellaisia, joita käytetään kouluissa. Se ei herättänyt luottamusta.
Emme tee analyysiä.
En luovuta kuponkia, jotta he voivat varastaa sen täällä.
Meillä on paljon epäilyksiä asiantuntijoiden objektiivisuudesta,
heidän pätevyydestään ja siitä, kuinka paljon Lotería maksoi heille tästä.
Saimme juuri virallisen lausunnon Loteríalta -
pian Javier Zapatan hylättyä heidän tarjoamansa asiantuntijalausunnon.
Lotería sanoo seuraavaa, kuunnelkaa tarkkaan.
Lotería sanoi, että voittonumerot -
oli arvottu summamutikassa koneen avulla,
mutta Javier Zapata väittää yhä, että hän valitsi itse onnennumeronsa.
Näytin myyjälle paperilapun, jossa oli valitsemani numerot.
Hän on ainoa, joka tietää, että valitsin numerot itse.
On vain kaksi mahdollisuutta.
Toinen osapuoli valehtelee julkisesti, Lotería tai Javier.
Sen, joka todistetaan valehtelijaksi, on kohdattava seuraukset.
Siinä ei ole oleellisia turvamerkintöjä.
Lotería sanoi, että numerot on valittu satunnaisesti.
Sen, joka todistetaan valehtelijaksi, on kohdattava seuraukset.
Kun menin pyytämään turvakameramateriaalia todisteeksi,
Neftalí kieltäytyi.
Hän sanoi, että se on poistettu. Mutta se on hölynpölyä.
Yhtiö tuhosi videot tarkoituksella, jotta todisteita ei ilmaantuisi.
Javier Zapata, yli kahden miljardin peson oletettu voittaja,
yrittää todistaa kaikin keinoin, että hänellä on voittokuponki.
Nämä kuvat ovat turvakamerasta paikassa,
jossa viime vuosien kiistanalaisin Kino-kuponki myytiin.
Hänen asianajajansa syyttää liikkeen omistajaa materiaalin tuhoamisesta -
1. ja 2. maaliskuuta väliseltä ajalta, jolloin Javier osti kupongin.
Syytös herättää uusia epäilyksiä -
tapauksessa, joka on jo täynnä enemmän kysymyksiä kuin vastauksia.
Siksi he eivät halua maksaa. Koska he tietävät, että olen voittaja.
He eivät halua ottaa vastuuta.
He saivat rahani, joten heidän on maksettava palkintoni.
Jos asiaa ajatellaan, voittokupongin täytyy olla olemassa,
koska välitysliike sai 4 % voittokupongista.
Aina kun välitysliike voittaa palkinnon, se saa prosenttiosuuden palkintosummasta.
Tässä tapauksessa välitysliike sai 48 miljoonaa,
prosenttiosuuden voittaneesta Kino-kupongista.
He haluavat pitää rahat ja jättää maksamatta. Palkinto pitäisi maksaa.
En usko, että Lotería näkisi niin paljon vaivaa tehdäkseen sellaista.
En usko.
Rakas pyhä Isä Jumala,
tällä hetkellä tulemme Sinun Pyhyytesi luo, Herrani,
kiittääksemme Sinua kaikesta, jota olet antanut meille tänään, rakas Jumala.
Kiitos, että suojelet meitä, rakas Jumala.
Kiitos, Pyhä Isä, terveydestä ja elämästä, rakas Kuninkaani.
Kiitos ruoasta, Pyhä Isä,
jonka laitoit pöydällemme tänään, rakas Jumala.
Aamen ja aamen.
Asiantuntija-analyysi voi saada tiedot jälleen näkyville mikroskoopin avulla.
On olemassa erityisiä analyyseja, joissa käytetään kemikaaleja,
ja kaikki kirjaimet ilmestyvät.
Totta kai, mutta televisiossa. -Toivottavasti he pystyvät siihen.
Haluamme Javierin voittavan. -Toivon sitä Javierin takia.
Javier, se on mahdollista. Meillä on jopa biisi, joka menee näin…
Sinusta on tulossa kuuluisa.
Antaa palaa…
Antaa palaa, Javier
Tämä Kino Jätetään kohtalon varaan
Ketä asiantuntijaa käytät nyt, kun hylkäsit Loterían asiantuntijan?
Luotamme sinuun ja tiedämme, että olet ahkera mies, jolla on perhe.
Näimme perheenne ruudulla. Toivotitte Víctorin tervetulleeksi, joten…
Palkinto tekisi paljon hyvää!
Mistä saat rahat?
Meidän pitää kai myydä pari kanaa. Muutama sika.
Siitä minun osuuteni asiantuntijana alkaa.
Loteríassa on tiettyjä turvaominaisuuksia, jotka eivät näy kenellekään.
Yksi on alareunassa oleva viivakoodi.
Toinen on sarjanumero pystysuorassa vasemmalla puolella.
Kolmas on olennainen elementti, dollarimerkki possun silmässä.
Jos muistan oikein, se on tehdaspainettu.
Kupongissa on tietty kulma,
jossa heijastus on paljon voimakkaampi.
Henkilökohtaisesti olin onnellinen ja ylpeä,
koska käytin tekniikoita ja menetelmiä,
joita emme yleensä pääse käyttämään.
Oikeustekninen analyysi asiantuntijan toimesta -
todistaisi hänen olevan oikeassa. Useita turvaominaisuuksia tunnistettiin,
jotka vahvistaisivat kupongin aitouden.
Päivämäärä,
kupongin numero -
ja Kinoissa käytetty paperi.
Minulla on tarpeeksi todisteita saadakseni voiton.
Voiko raha muuttaa ihmisiä? Ehdottomasti.
Varmistetaan, ettemme jätä mitään.
Laitetaan se päälle.
Javier sanoi, että muutamme isompaan taloon palkintorahojen avulla.
Tässä. Hitto.
Puhuin jo maanomistajan kanssa.
Kysyin, myisikö hän maan minulle. Lupasin maksaa myöhemmin.
Hän lupasi. Hän sanoi: "Varmasti, jos rahaa on. Rahalla saa mitä vain."
Puuttuuko mitään? -Jätin vaatteita.
Haemme ne myöhemmin.
Jonain toisena päivänäkö? -Pysähdymme paluumatkalla.
Selvä.
Selvä. Pidä kiinni. Jalat eteenpäin. -Selvä.
En usko, että raha muuttaa ihmisiä. -Ne, jotka muuttuvat, todella muuttuvat.
On sanonta, jonka mukaan -
huonompaa rikasta ei ole kuin sellainen, joka on ollut ensin köyhä.
Etenkin silloin, kun rahaa on paljon,
se paljastaa, millaisia ihmiset todella ovat.
Äitini.
Laitamme hänet tähän.
Ja perhe tulee tähän.
Hän tulee kertomaan uskomattoman tarinansa.
Toivottakaamme tervetulleeksi lämpimin aplodein -
Chilen uusi miljonääri!
Hei.
Päivää. -Hei.
Anteeksi, tiedättekö, missä voi lunastaa lottovoiton?
Ette kai ole saanut sellaista? -Voitin jättipotin.
Oikeasti? Paljonko voititte? -Joo.
2,4 miljardia! Kaikki itselleni!
Onnittelut, herra! -Kiitos.
Mikä valtava siunaus!
Se oli taianomaista. Tässä on voittaja.
Mitä kupongille tapahtui?
Hukkasin sen. Piti etsiä sitä roskiksesta. Se oli siellä.
Jotkut numerot ovat lukukelvottomia, mutta se on voittokuponki.
Se on tuolla. -Kiitos.
Minne pudotitte sen?
Roskikseen.
Mitä tapahtui? -Se putosi roskikseen.
VOITTOJEN LUNASTUS
Naarmutitte viivakoodia, joten emme voi maksaa teille.
Ei, mutta…
Mitä tapahtui? -Mielestäni kuponki ei ole kelvollinen.
Sanotte ei. Minulla on unelmia, perhe.
Pyydän… -Ette tiedä, mitä minulla on mielessäni…
Oli pakko lukea kommentit.
Häntä syytettiin huijariksi ja häpeämättömäksi.
Monet nauroivat hänelle.
SE OLI SELVÄSTI SEPITE
SE OLI REPEYTYNYT JUURI KOODIEN KOHDALTA!
SILLÄ TYYPILLÄ ON VALEHTELIJAN KASVOT
HÄN VAIN NOLASI ITSENSÄ
HÄN ON NYT VELKAA ASIANAJAJALLEEN
TÄMÄ KUSIPÄÄHUIJARI JOUTAA VANKILAAN PETOKSESTA!
Minusta tuntui pahalta. Olin kuukauden poissa koulusta.
Luokkatoverini näkivät minut uutisissa ja kiusasivat minua. Vanhemmat lapset.
He sanoivat, että isäni puhuu pötyä. "Pyydä häntä jo luovuttamaan."
58 PÄIVÄÄ ARVONNAN JÄLKEEN
…esittää…
Teletrece.
Seuraava on elokuvan arvoinen tarina.
Vain tunteja ennen määräaikaa -
lunastaa maaliskuun 4. päivän Kino-arvonnan 2,4 miljardia pesoa,
uusi mahdollinen voittaja on ilmestynyt.
Kahden miehen versiot ovat nyt ristiriidassa keskenään.
Odotan uusia asiantuntijalausuntoja -
vahvistaakseni, kuka on tämän omaisuuden todellinen omistaja.
Hän on José Rivera. Hän ilmestyi tyhjästä Concepciónissa,
kun lähtölaskenta palkinnon lunastamiseen alkoi.
Tämä vartija Los Ángelesista on toinen mahdollinen voittaja -
maaliskuun 4. päivän 2049-arvonnassa.
Mitä nyt tapahtuu, kun kaksi ihmistä väittää olevansa -
tämän valtavan palkinnon laillinen voittaja?
José Rivera toi dramaattisen käänteen tarinaan kuten parhaissa tv-sarjoissa.
Hän näyttää koiran, joka puri häntä ja jonka takia hän etsi laukustaan laastaria.
Sisään!
Olen kokenut yliluonnollisia asioita. Menin ulos eräänä sunnuntaina.
Minulla oli nälkä. Rahani riittivät vain limsaan. Join limsani rauhallisesti -
ja ajattelin suurinta mahdollista seteliä.
Ja menin ulos. En ollut kävellyt edes 30 metriä, kun ohitseni lensi seteli.
Olin ajatellut sitä vain pari minuuttia aiemmin.
Jalkakäytävällä nostin sen ja työnsin tiiviisti taskuuni.
Se oli aikamoista.
Jotain jumalallista.
Ulos. Tänne!
Tänne!
Vaikka minulla ei ole perhettä täällä, minulla on koirat, koska…
Kun tunnen oloni masentuneeksi, menen ulos, ja ne ovat heti iloisia.
Lopeta! Hei!
Hei, katso.
Täällä.
Katsokaa.
Tässä.
Tule tänne.
Tämä on Bigote.
Tämän nimi on Kino.
Tämä on Kino.
Kerroitte löytäneenne kuponkinne aika oudolla tavalla.
Lempilaukustanne. -Laukusta.
Otan laukun joka päivä töihin.
Minulla oli koiranpentuja, ja vein ne polkupyörätaksilla torille myytäväksi.
Myin niitä 3 000 tai 5 000 pesolla.
Se puri sormeani, kun annoin sille lihaa. Tästä.
En muista, mikä sormi.
Se repi sormen hampaillaan tästä tähän.
Se tarttui minuun hampaillaan näin. Siitä vuoti verta.
Muistin, että minulla on laastari. Ostan niitä aina.
Aloin etsiä laukusta, ja löysin laastarin.
Ja kupongin.
Löysin kupongin sieltä etsiessäni laastaria.
Näin taskussa Kinon kupongin.
Se oli kiinni. Jotain oli kaatunut sen päälle.
Se oli jumissa.
Tuolloin ajattelin, että ei. Ei hän.
Tämä kaveri…
Hänellä ei ole hyvät mielessä. Hän haluaa vain rahaa.
Hän haluaa vain voittaa.
Joskus ajattelemme, että sen takana oli Lotería.
Viivyttääkseen meitä entisestään.
Ajattelin hetken, että Lotería lähetti hänet.
Próspero oli siellä Loterían tyyppien kanssa.
Ja kun ylitin katua, hän näki minut ja kumartui. Hän ei halunnut kohdata minua.
Toimittajat puhuivat hänelle, ja hän pakeni. Hän tuntui piilottelevan.
Hän joutuu kohtaamaan omatuntonsa sen johdosta, mitä hän tekee.
Herra José Próspero,
oletteko miettinyt, mitä tekisitte rahalla, jos olette voittanut Kinon?
Taidan mennä kauneusleikkaukseen.
Tai korjaan hampaani. Ensin.
Sitten mietin sitä.
Ryhtyisinkö johonkin tässä iässä? Ei.
On huolehdittava itsestään saavuttaakseen 71 vuotta.
Hieno kirkko maalla.
Kirkko on tosi hieno. Siitä on monta vuotta, kun olen ollut…
Hienoa. Voit puhua pastorille.
KUULE TOTUUS SUNNUNTAIPALVELUS
Jumalan siunausta kaikille.
Tervetuloa Herran huoneeseen, Jumalan taloon, sinun taloosi.
Jumala siunatkoon sinua tänään, koska tänään on erityinen päivä.
Kokoonnumme palvomaan -
ja kiittämään tätä ihmeellistä Jumalaa, joka on tehnyt kaiken -
ja antanut kaiken rakkaudesta elämäämme kohtaan.
Jumala siunatkoon jokaista sydäntä,
jokaista sielua, joka on kokoontunut Herran eteen tänään.
Uskon Jumalaan enemmän kuin tuuriin. Olen aina sanonut, että tuuria ei ole.
Minulle kaikki on Jumalan tekemää.
Kaikki muut voivat hylätä sinut.
Kaikki muut voivat jättää sinut.
Jopa läheisesi voivat etääntyä sinusta.
Hän haluaa parantaa sinut.
Hän haluaa viedä sinut pois olosuhteista, joiden kanssa kamppailet -
kotona ja henkilökohtaisessa elämässäsi.
Tässä elämässä on kaksi tietä.
Kapea polku, joka on Jumalan polku.
Ja leveä polku, minne se johtaakin,
en tiedä, juhliin, viinaan, hauskanpitoon, mihin vain.
Se on leveä polku. Se on maailman tie.
Isäni ei käy kirkossa kanssamme, mutta toivon, että hän kävisi.
Vaikka edes joskus.
Mutta hän on aina tukenani. Hän auttaa aina.
Jos tarvitsen jotain, hän antaa sen tai ostaa sen.
Isälleni sattuu koko ajan pahoja asioita.
Mutta uskon, että jos hän seurasi Jumalaa, hänelle ei tapahtuisi sellaista.
Nyt meillä on tietoa, joka saapui lehdistöosastollemme.
Se on virallinen lausunto Loteríalta.
Ja sanat, ainakin paperilla, kuulostavat aika vakavilta.
Yhtiö on päättänyt nostaa petosilmoituksen vastuullisia vastaan.
8. 5. 2018 CONCEPCIÓNIN PIIRISYYTTÄJÄ
KANNE
PETOSRIKOKSET
ASIAKIRJAN VÄÄRENTÄMINEN JA VÄÄRINKÄYTTÖ
PETOS
Tällä tavalla Lotería vastustaa Javier Zapatan -
ja José Próspero Riveran yrityksiä voittaa palkinto,
joka on arvoltaan 2,4 miljardia pesoa.
Olen 47-vuotias Juan Pablo López,
asianajaja ja kyberturvallisuuden neuvonantaja.
Lotería sanoo: "Miten ihminen saa käsiinsä kupongin edellisen arvonnan numeroilla?
Yksinkertaista. Arvonnan jälkeen jätettiin yli 399 kuponkia,
joissa oli sama numeroyhdistelmä.
Näistä pelaajat saivat aitoja Kino-kuponkeja,
jotka olivat voimassa tulevissa arvonnoissa."
Olen Luisa San Martín Cifuentes,
rikostekninen käsialan, sormenjälkien ja asiakirjojen asiantuntija.
Valitettavasti käsittelen monia petostapauksia.
Huijaaminen tai säännöistä poikkeaminen ylittää kaikki yhteiskunnan kerrokset.
Kyseinen Kino-kuponki osoittaa merkittävää kulumista.
Yllätyksekseni nimenomaan validointielementit ovat kadonneet.
HELPPOA RAHAA
Chilessä on kautta aikojen ollut huijauksia ja huijareita.
Uhkapeliluolien ajoista järjestelmän hakkerointiin eri tavoin -
ihmiset ovat yrittäneet saada rahaa vähemmän rehellisillä keinoilla.
Voin sanoa, että Javier on hyvä valehtelemaan.
Hänellä on valehtelemisen lahja, ja uskon häntä vain tiettyyn pisteeseen asti.
Tule, kaveri.
Ihmiset, jotka tekevät petoksia, eivät kunnioita sääntöjä.
He eivät kunnioita sääntöjä kotona, naapurustossa eivätkä töissä.
Nykyään jokaisessa on vähän pahaa. Tarkoitan…
Me kaikki tavoittelemme jotain. Tässä tapauksessa rahaa.
Ja sen tekeminen terveellä tavalla -
on vaikeampaa.
Koska me kaikki kannamme mukanamme jonkinlaista pahuutta.
Hän ei ole koskaan kanssamme.
Hän on aina keskittynyt raveihinsa, eikä hänellä ole päivääkään aikaa meille.
Perheenä pitää sanoa, että lauantaina menemme yhdessä jonnekin.
"Minne haluatte mennä?"
Koska perheensä kanssa täytyy olla.
Mutta ei hän, hän on ennemmin ystäviensä kanssa.
Olen kahden tyttäreni kanssa.
RATSASTUSKESKUS
Raveissa alkoholi ja raha liikkuvat eniten.
Olut ja viini todella liikkuvat.
Sen voi nähdä, mitkä eläimistä on huumattu,
koska ne käyttäytyvät raivopäisesti.
Anna mennä, tamma!
Chileläiset ravit olivat aiemmin enemmänkin perinne.
Nykyään ne ovat enemmän bisnestä.
100 000 Loalle.
20 000 finalistille.
Viisikymmentä, mikä?
Sinun pitää todella yrittää hevosesi kanssa.
Tiedät sen jo.
Kun päästät irti, hevonen juoksee itse.
Niin.
Onnea matkaan.
Toivottavasti se menee hyvin. Tähdätään voittoon.
Juokse, hitto!
Ei.
Hölmö!
Javier, hevosesi ei ehkä… En sano, että se on huono.
Mutta sinun on löydettävä sen taso, sen luokka.
Ei. En pitänyt tasosta enkä luokasta enkä mistään.
Kuuntele, kilpailet eri luokassa.
Ei, mutta en pitänyt hevosen tasosta.
En voi tehdä muuta. Otan vain pienen hevoseni,
myyn sen ja toivon jotain parempaa.
Kilpaile saman luokan hevosten kanssa.
Niin olen aina sanonut. -Ei.
Olen tällainen. Olen aina ollut tällainen.
Hevoset ovat lyöneet minut aina.
Tämä hevonen ei ole hyvä.
Selvä.
No niin.
Kun olin tallipoika, nukuin tallissani.
Nyt kun olen vanha ja minulla on hevonen, teen kaikkea paskaa ulkona.
On kyse siitä, että kisojen jälkeen he alkavat juoda ja…
Sanon hänelle: "Kulta, tuo ravipahe on pelkkää tuhlausta."
Olemme palanneet TVU-uutisiin.
Tänään kerromme tuloksista, jotka saatiin yksityisanalyysistä,
joka tehtiin ensimmäisen väitetyn voittajan Kino-kupongille.
Jos kuponki on aito, kuponki on aito.
Jos hänen pelaamansa numerot ovat samat kuin arvotut numerot,
kupongista saadut numerot vastaavat arvottuja numeroita.
VASTAAVUUS
Löysimme vastaavuuden arvontapäivästä, joka oli sunnuntai.
Javierin kupongissa sanotaan, että arvonta on sunnuntaina.
Asiantuntijoiden raportti onnistui tunnistamaan vain palapelin palasia,
mutta ei arvontanumeroa eikä kupongin jättöpäivää.
Tilanteen takia Javierille antamani asiantuntijalausunto -
ei ehkä ole täydellisesti linjassa hänen väitteidensä kanssa.
Mutta en myöskään voi valehdella tai keksiä asioita.
Tämä uutinen auttaa meitä. Sen avulla voimme poistaa epäilykset siitä,
onko kuponki väärennetty. Kuponki on aito. Siinä on voittonumerot.
Kuitenkin turvaominaisuutta, jonka odotimme löytävämme,
ei löytynyt. Eli 2049 tai 4.3.2018.
Ylistys…
Rauhallisesti.
Tänään syödään kanapataa.
Tiedätkö mitä, kulta? Saimme tämän kuun sähkölaskun.
Se on enemmän kuin viime kuussa. -Paljonko se on?
Se on melkein 360 000 pesoa.
Paljonko rahaa lehmät tuovat viikoittain?
Paljon.
Paljonko on paljon?
Riippuu maidon määrästä.
En näe koskaan maitorahoja.
Ei, kaikki vain naurattaa sinua.
Lisäksi olet velkaa hra Nelsonille.
Rahat, jotka hän lainasi lehmien ostoon.
Lankoni antoi sinulle myös rahaa meijerilaitteiden ostoon.
Appiukkoni.
Lisäksi meidän pitää maksaa luottokorttimaksu.
Käytämme korttia myös muihin kuluihin.
Sitä ei ole maksettu.
Mikä kortti?
"Mikä kortti?"
Se, jolla pyysit ostamaan leikkurin.
Minä puhun sinulle.
Hei.
Jonkin ajan kuluttua Javier soitti minulle aamulla ja sanoi:
"Onko mahdollista löytää kupongin palasia roskien joukosta?"
Joten asiantuntija tuli ja sanoi: "Javier, näytä, mistä löysit kupongin."
Ja minä jaoin alueen kvadrantteihin.
Siihen mennessä hän oli ollut siellä yli tunnin.
Jos löydämme jotain, ilmoitan. -Selvä.
Kävin roskia läpi pala palalta ja lajittelin löytämiäni asioita.
Puun, paperit, muoviesineet, lelut ja kaiken, mitä maassa oli.
Ja hammastahnaputkessa, yhdessä nurkassa,
oli pieni pala paperia, joka oli alle neljä millimetriä.
Löysin jotain. -Katsotaan.
Katsokaa.
Huomioni kiinnitti se, että sen toisella puolella -
oli sinisiä tai sinertäviä jälkiä.
Ja se vastasi Kino-kupongin toista puolta.
Minulla ei ole laitteita mukanani, joten minun pitää tarkistaa,
täsmääkö numero kuponkisi kokoa ja numeromerkkejä.
Kun se kuivui, käytin valkoista valoa -
ja numerot nolla ja neljä ilmestyivät näkyviin.
Hän vakuuttaa löytäneensä yhden avainkappaleista arvan rekonstruoinnille -
ja voivansa vihdoin lunastaa miljonääripalkintonsa.
Se on nolla ja neljä. Samat numerot -
vastaavat voittokupongin arvontaa. 2049.
Voiko tämä olla hänen odottamansa onnenpotku?
Me uskomme niin.
MAANVILJELIJÄ LOS ÁNGELESISTA LUNASTAA PALKINNON!
AVAINVIHJE! 0 JA 4
SAMA KUIN ARVONNASSA
Näetkö, kaljupää? Mitä minä sanoin.
Haluan vain pyörän.
Ostaisin tämän maatilan. Siinä se.
Rakentaisin palvontapaikan. Niin olimme suunnitelleet.
HUHTIKUU, TOUKOKUU, KESÄKUU HEINÄKUU 2018
Sain puhelun Radio Biobíosta.
Zapata oli siellä. Ja Zapatan asianajaja.
"Mitä jos tekisitte näin? Jakakaa summa, koska voittajia on kaksi."
Niin juontaja sanoi.
En pelännyt kohdata häntä.
Itse asiassa kerran radioasema halusi haastatella minua kasvokkain.
Minulta kysyttiin, menisinkö juttelemaan juontaja Zapatan ja asianajajan kanssa.
SUORA LÄHETYS
Sanoin, että tulen 20 minuutin päästä.
En voi jakaa palkintoa, koska voitin sen.
Niin ei tapahdu. -Minun on puhuttava heille.
Maanantaina.
Jopa lehdistössä.
He tekivät mielipidekyselyn voittajasta Facebookissa.
KETÄ USKOT? ÄÄNESTÄ
Viimeksi ilmaantunut tyyppi. Viimeisin.
Miksi? -Uskon häntä enemmän.
Luulen, että he antavat heille rahat välttyäkseen ongelmilta. Uskon niin.
Tiedättekö tarinan?
Minusta se on tosi epäreilua.
Uskon sitä, joka on luotettavampi vastauksissaan.
En tiedä, mitä tein sinä päivänä. En muista.
Muistin tunnin kuluttua. Kuin joku olisi kieltänyt menemästä sinä päivänä ulos.
Minun ei pitäisi mennä.
José Rivera ei halunnut tulla tappelemaan asiasta.
Hän ei halunnut.
Näin unta.
Ja siinä unessa näin hänet maassa.
Ja joku tuli viereeni ja sanoi: "Meidän pitää laskea hänestä veret."
He pyysivät minulta veistä.
"Anna minulle veitsi. Minä vuodatan hänestä veret."
Ja minä huusin hänelle: "Ei! Tyttäresi ei anna sinulle anteeksi."
Isäni ei nukkunut. Hän kävi jatkuvasti vessassa ja ravasi ympäriinsä.
Pelkäsimme, että jotain tapahtuisi, hän oli niin ahdistunut.
Vaikka minä kulkisin pimeässä laaksossa
En pelkäisi mitään pahaa Sillä Sinä olet minun kanssani
Päästä irti!
Sinä päivänä, kun hän meni ulos paalaamaan heinää,
hän palasi pyytämään minulta veistä.
Hän tarttui samaan veitseen, jonka näin unessa.
Mitä varten se veitsi oli? Jotta hän voisi leikata hampun ja tehdä kiristyssiteen.
Veri roiskui kuten lampaan teurastuksessa. Kaikkialle.
Menetin kaikki viisi jännettä kädessäni ja paljon verta.
Kun saavuin sairaalaan, sitä oli 1 700 millilitraa.
Ja hänen kätensä muuttui liian violetiksi.
Hän myi lehmät ja lopetti lypsämisen.
Nyt hän ei ole töissä.
Minun piti mennä töihin. Myöhemmin…
Töiden jälkeen minun piti mennä sairaalaan katsomaan häntä -
ja viemään hänelle hänen tarvitsemiaan asioita.
Siellä ollessani ajattelin ja pohdiskelin ja sanoin:
"Missä kultani ystävät ovat? Missä hänen ystävänsä ovat?"
Palasimme pieneen taloon, koska rahaa ei tullut.
Olimme toivoneet saavamme palkintorahat etuajassa.
Siitä ei tullut mitään.
"Annan sinulle maasi", sanoin. "Mutta taistelen yhä voitostani."
2018 HEINÄKUU
2019 MARRASKUU - JOULUKUU
Javier Zapata on kaltaisemme ahkera mies. Hänen tarinassaan -
tuntui olevan enemmän onnettomia hetkiä kuin onnellisia.
Traaginen onnettomuus tuhosi hänen arvokkaimman työkalunsa, hänen kätensä,
joka on elintärkeä maanviljelijälle, jotta tämä voi ansaita elantonsa.
Mutta Javierille -
kipu oli vähäinen verrattuna tuskaan, jonka hän koki menetettyään äitinsä.
Rouva Luisa kuoli, kun hän ei saanut apua sairautensa hoitoon.
Hän oli hieno nainen ja loistava äiti.
Hän opetti minulle arvoja. Samoin isäni.
Hän koulutti meidät.
Tunsin sillä hetkellä raivoa ja surua.
"En tiedä, lähdemme.
On oltava jokin keino korjata luusi ja saada sinulle oikeaa hoitoa jossakin."
Jotta hän pysyisi luonamme.
Mutta ei ollut mitään paikkaa. Äitini jätti meidät liian aikaisin.
Hän käski minun taistella voitostani. "Taistele siitä, mikä on sinun."
Javieriin sattuu se, että hänen äitinsä kuoli -
ennen julkista selvitystä siitä, että hän ei ollut huijari.
Mutta Javier Zapata ei ole kuka tahansa mies.
Siksi hän päätti haastaa Loterían oikeuteen.
ZAPATA HAASTAA LOTERÍAN OIKEUTEEN
KANTELU CONCEPCIÓNIN TUOMIOISTUIMEEN
ZAPATA PALKKAA UUDEN ASIANAJAJAN
MAANVILJELIJÄ VAATII LOTERÍALTA YLI 3,5 MILJARDIA
OIKEUSJUTTU LOTERÍAA VASTAAN
Hra Javier, olemme tutkineet tapausta -
ja uskomme, että sillä on vankka perusta. On useita mahdollisuuksia voittaa tapaus.
Ensimmäiseksi meidän on tiedettävä, mitä tarvitsette,
jotta voimme sisällyttää sen kanteeseen.
Tarvitsen sen, että totuus paljastuu, koska Lotería sanoi minua huijariksi.
Haluan asian julkiseksi avoimuuden vuoksi.
Kysymys. -Niin?
Jos rahoja ei makseta Javierille tai jos palkinto jää maksamatta, kuka saa rahat?
Lain mukaan Lotería pitää rahat.
He pitävät rahat. -Selvä.
Ne menevät Concepciónin yliopistolle.
AKATEEMISIIN TARKOITUKSIIN
Koska he eivät maksa.
He sanovat, ettei voittajaa ole.
Lotería yrittää viivytellä mahdollisimman paljon ja pidentää tätä prosessia.
Tämän mittakaavan oikeusjuttu vaatii yhteistyötänne,
kaiken, mitä voitte tarjota meille. Taustatietoja, todistajia -
ja todisteita tukemaan kannetta.
Kyllä, ymmärrän.
Meidän on jatkettava taistelua, ja menen loppuun asti.
Meillä on useita vaihtoehtoja voittaa.
Herra Javier vastaan Concepción Lotería.
Se on tosielämän Daavid vastaan Goljat.
Hän on maaseudun mies, jota toki asianajaja auttaa ja tukee,
mutta Concepciónin yliopisto on valtava jättiläinen.
Ja on varmasti järjestelmiä, jotka voivat vaikuttaa asiaan,
koska Concepciónin yliopisto on yksi tärkeimmistä laitoksista,
kansallisellakin tasolla, missä monet tuomarit ovat opiskelleet,
ja jutun kohtalo on nyt heidän käsissään.
Ja nyt uutisia.
Lotería on teilannut kanteen ja esittänyt omat argumenttinsa.
Lotería ei kieltäydy maksamasta hra Zapatalle silkkaa itsepäisyyttään,
vaan se tekee päätöksen olla maksamatta lakien perusteella.
Erityisesti asetuksen 18568.
"Vetoja vastaavat palkinnot -
maksetaan ehjien lipukkeiden tai asiakirjojen esittämistä vastaan.
Epäselvissä tapauksissa palkintoa ei makseta -
ennen kuin niiden aitous on luotettavasti todistettu."
Asetuksessa on kuitenkin jotain huolestuttavaa.
Momentin lopussa on kuin jälkihuomautuksena:
"Kaikki tapahtuu Concepción Loterían yksinomaisen harkinnan varassa."
Toisin sanoen lopullinen päätös on heidän käsissään.
Jos he haluavat maksaa, mikään ei estäisi heitä.
JAVIER! KATSO, MITÄ ON LIIKKEELLÄ
On tapauksia, joissa Lotería päätti maksaa analysoituaan vaurioituneen kupongin.
Kuten vuonna 2004, kun perheen lapsi leikkasi osan voittolipusta -
koulutehtäväänsä varten.
Revitty kuponki oli ollut roskakorissa viikon ajan.
Huhujen kautta he saivat selville, että se oli voittokuponki.
Lotería ohitti säännöt ja maksoi palkinnon.
Ikään kuin kohtalo ei olisi tarpeeksi solmussa,
löysimme arkistoistamme, että toinenkin pieni ihme tapahtui Javierin polulla,
mutta se ei ollut hänen rakas hevosensa.
Tämä pieni ihme huijasi kuolemaa onnettomuudessa ollessaan vuoden ikäinen.
Hän oli tuskin oppinut kävelemään, kun jäi 3 000 kiloa painavan trukin alle.
Hän selvisi naarmuitta ja elää nyt täysin normaalia elämää.
Näin unelma toteutui -
yhdelle tuhansista chileläisistä, jotka haaveilevat miljoonavoitoista.
EI VIIVAKOODEJA
Kaikki tämä Concepción Loterían yksinomaisen harkinnan perusteella.
JOS HE MAKSOIVAT AIEMMIN, MIKSI EI NYT?
Herra Javier, yksi niistä asioista, jonka he mainitsevat vastauksessaan,
on se, että Kino-paperin laatu on erinomainen.
Kinon-kupongin väärentäminen on erittäin vaikeaa,
koska se vaatii asiantuntemusta tulostimen tyypistä, suunnittelusta -
ja kaavioista takana.
Mutta he eivät mainitse vastauksessaan, että musteen laatu on huono.
Jos sitä katsoo tarkkaan, kupongin värit ovat säilyneet melko hyvin,
mutta muste pyyhkiytyy. Tiedän tämän, koska opiskellessani yliopistossa -
olin töissä kioskissa, jossa myytiin Lotoa ja Kinoa.
Muste oli hyvin samanlaista kuin tulostimissa, joita ihmisillä on kotona.
Pelkkä hiki pyyhkii sen pois.
Tarvitsemme teiltä nyt apua todistajien keräämisessä.
En tiedä, onko teillä jo luotettavia ihmisiä jotka tietävät, mitä tapahtui -
ja jotka voivat tulla esiin tukemaan teitä todistajina.
Olen päättänyt, keiden haluan todistavan.
Neiti Ariela, joka myi kupongin, voi auttaa.
Ja Gracielakin työskenteli siellä.
Hra Cristián Cáceres, hän teki analyysin ja hoiti kaiken.
Heidän täytyy myös haluta osallistua. -Tarjoudun todistajaksi.
En nähnyt sinun ostavan kuponkia.
Aivan.
Mutta tunnen sinut ja tiedän, että puhut totta.
Halusin koota teidät tänne,
jotta auttaisitte Javieria tässä prosessissa, joka on pitkä.
AIKA
Kellonaika.
Sanoin aina, että lähden ostamaan kupongin tuolloin.
Noin kello 15 tai 16.
Lotería julkaisi raportin.
Mitä raportissa sanotaan?
Se Kino pelattiin klo 15.03.
ARVONTA 2049
PÄIVÄMÄÄRÄ
Tässä paskassa on jotain hämärää.
RIKOSTEKNINEN RAPORTTI
0 JA 4
Viittaako se siihen, mitä löysimme roskista?
Kyllä, roskista. Selittäisittekö vähän tarkemmin?
Pienen paperin nollassa ja neljässä on mielenkiintoista se,
että takana oli painetut taivaansiniset ja valkoiset värit,
jotka vastaavat Kinon kuponkeja.
Tarkoitatteko alkuperäistä Kino-kuponkia?
Tuo nolla ja neljä viittaavat…
Päivämäärään. -Sunnuntai, jos muistan oikein.
Nolla, neljä. Sunnuntai. -Aivan.
4. maaliskuuta.
Ymmärtääkseni Loterían asiantuntija veloitti suuren summan.
Hän laskutti analyysistä 9 500 000 pesoa.
Kävin läpi Loterían pyytämän asiantuntijalausunnon.
Sellaista summaa ei käytetä tavallisesti asiantuntijaraporttien maailmassa.
Summa on rehellisesti sanottuna kohtuuton.
Etenkin koska raportti ei ollut seitsemää sivua pidempi.
Minun ei pitäisi spekuloida enempää.
Mutta lyhyt analyysi korkealla hinnalla saa ajattelemaan jotain muita asioita.
Lotería maksaa myös turvallisuudesta.
Hyvänä chileläisenä tämä tuntuu epäilyttävältä.
Mitä mieltä olette siitä, että he maksoivat välitysliikkeelle 48 miljoonaa?
VÄLITYSPALKKIO
Se on selvitettävä, vai mitä?
Koska välitysliikkeelle maksetaan ja heidän pitäisi saada välityspalkkio,
mutta se on sama liike, jossa sinun sanotaan pelanneen…
Kupongin.
…kupongin.
Ja kaiken lisäksi henkilö, joka myi sen, todisti, että olet Javier Zapata.
Aivan. -Ymmärrättekö?
Menin puhumaan hänelle, kun esitin kupongin.
Hän allekirjoitti paperin.
Oikeasti? -Sen mukaan hän myi kupongin minulle.
Ariela on ainoa, joka tietää, että valitsin numerot itse.
Huomenta, neiti Ariela.
Olen yrittänyt soittaa, mutta et vastaa puhelimeen.
Haluan puhua sinulle yksinkertaisesta syystä.
Odotan yhä vastausta siitä, voisitko toimia todistajana.
Siksi lähetän tämän ääniviestin. Ole kiltti ja ota yhteyttä.
Tai anna osoitteesi, jotta voin tulla juttelemaan.
Pyydän, että vastaat. Kuulemiin. Pidä huolta.
KATE EI RIITÄ
Horjumattomassa taistelussaan oikeuden puolesta -
Javier Zapata, maanviljelijä Etelä-Chilestä,
on keksinyt fiksun strategian -
kattaa oikeudellisesta taistelunsa jatkuvasti kasvavat kulut.
Kuukausien ponnistelujen ja uhrausten jälkeen Javier päätti, kuulkaas tätä,
järjestää ennennäkemättömän, ainutlaatuinen kisan.
Hänen hevosensa, Milagrito,
kilpailee itse paikallista vinttikoiraa, Sandya, vastaan.
Epätasainen kilpailu, mutta Javier on tottunut siihen.
Se ei ole ensimmäinen kerta,
kun hän on tavoitellut jotain, mitä on mahdotonta saada.
Hei, hölmö. Mitä kuuluu?
Hei, miten menee, Arturo?
Miten menee, kilpafanit? Lähetän teille kutsun.
Soitin teille, koska Sandy-koira aikoo kilpailla Milagritoa vastaan.
Lyökää isosti vetoa Milagriton puolesta.
Olemme aina yhdessä, joten miten muutenkaan?
300 tai 500, hitto vie, jotta se on sen arvoista.
Nähdään. Heippa.
Kuvittele hevonen -
ainakin 50 kiloa selässään.
Koira ei kanna mitään. Koira on aina nopeampi kuin hevonen.
Se riippuu hevosesta ja se riippuu koirasta.
Selvä, kaverit!
Ykkösenä on Milagrito.
Kakkosena on Sandy.
Anna se minulle.
100, 200, 210, 310, 410. -410.
Vielä satanen?
Vedot suosivat vinttikoiraa.
Niin paljon, että monet pitivät peliä pelattuna.
Yksi!
Kaksi!
Sandy johtaa vaivattomasti, ikään kuin raita taittuisi sen hyväksi.
Se kasvattaa välimatkaa.
Väitetyn Kino-voittajan tie kohti miljoonia vaikeutuu joka askeleella.
Loteríalla on etu puolellaan, kun kiista kiihtyy.
Kerran, kun kävimme kirkossa, Jumala puhui pastorin kautta.
Hän sanoi siunaavansa suuresti perhettämme.
Mutta vasta, kun isäni muuttuu.
En aio muuttua. Olen aina sanonut niin. Olen sanonut niin kaikille ystävilleni.
Milagrito ryntää eteenpäin -
ja ohittaa vinttikoiran viimeisellä 20 metrillä.
Milagrito vie kunnian.
ETSIKÄÄ HYVÄÄ, ÄLKÄÄKÄ PAHAA, ETTÄ TE ELÄISITTE (AAMOS 5:14)
On kyse todistajien esittelemisestä.
Kuten analyysin tekijän tai henkilön, joka myi kupongin.
Ariela on oikeudenkäynnin tärkein osa. Hän myi kupongin.
Ostin sen häneltä. Hän myi sen.
Nimeni on Ariela Aguilera.
Työskentelin siellä noin kolme vuotta.
Välitimme rahapelejä ja toimimme maksukeskuksena.
Ariela, tule.
Toinen asianajaja kysyy helppoja kysymyksiä, toiset yrittävät hämmentää.
Sano sama asia. -Aivan. Tietenkin.
Valitsin numerot, ja hän tietää sen.
Voittaja ilmestyi.
Tiesimme heti, että oli voittaja,
koska saamme tositteet.
Lisäksi pomoni saa ilmoituksen.
Hän ilmestyi -
ja sanoin työtoverilleni: "Kyllä, se asiakas tuli. Autoin häntä."
Kuulemiset kestävät odotettua kauemmin. En tuonut edes mehua.
Onko täällä vettä?
Jos asiantuntijat ovat mukana tutkimuksessa -
ja tutkimus on tehty kunnolla, lain pitäisi varmistaa, että se maksetaan.
Mitä nyt, pomo?
Tuli ongelmia.
Dokumentteja ei ole koordinoitu.
Paska juttu.
Lotería sanoi ei. He hyväksyvät heidän lausuntonsa.
Ei voi olla totta.
Meidän on vaikeampi tuoda Ariela. Emme ehdi.
He eivät halua faktoja. -Ei, jotain hämärää on meneillään.
Luulen, että Lotería on kaiken tämän takana,
koska he tietävät tarkalleen, milloin jotain tapahtuu.
Minusta se oli hyvin outoa ja epäluotettavaa.
Lotería ei halua ottaa lausuntoja.
Et voi hyväksyä… -Siksi se on hämärää.
Et voi hyväksyä sitä, että Lotería vie taas aikaasi.
Minulle oli jo sovittu todistajia. -Montako?
Neljä. -Selvä.
Nyt he sanovat, etteivät ota lausuntojamme.
Miksi? Kuka niin sanoi. Asianajajatko?
Kyllä. Loterían asianajaja vastustaa.
Vastustaa? -Kyllä.
Hra Cristián pyytää käymään siellä.
Minuako? -Kyllä. Ei, sinua.
Mitä minun pitäisi tehdä täällä?
Jostain syystä, mikä ei ole hänen käsissään,
todistajanlausuntoja ei voitu ottaa.
Ihmisiä on kaksi. En tiennyt, että toinenkin mies oli siellä.
Sain juuri tietää.
He sanovat, että kuponkeja on kaksi.
Mitä olisi voinut tapahtua? Virhe ehkä.
Muillakin pelaajilla oli ongelmia Kino-kuponkiensa kanssa.
Ja ilmeisesti he ottivat ennemmin heidän lausuntonsa.
Miksi jutun kanssa on hidasteltu niin kauan? Siitä on viisi vuotta.
Hän on vain kiertänyt tutkimassa, mitä tapahtui.
Olisipa se jo ohi. Saamme luultavasti molemmat puolet. Siinä se.
Se on pian ohi.
Totta kai.
Maaliskuussa tulee 18, 19, 20, 21…
23, 24. Kuusi vuotta. Maaliskuussa siitä tulee kuusi vuotta.
Uskomatonta, miten aika on kulunut.
Siitä on jo yli kuusi vuotta, kun Javier Zapatan tarina alkoi.
Kunhan se on oikeudenmukainen päätös molemmille osapuolille.
Kunpa tämä olisi ohi…
Tämä odotus.
Tämä odotus on ollut loputon.
Pysyn rauhallisena ja kävelen pois arvokkaasti.
Ihmisenä, joka puhui aina totta.
Kun hänet oppii tuntemaan ja hänelle puhuu…
Jos olen jostain varma, niin siitä, että hän on rehellinen ihminen.
Hän ei pyydä mitään erityistä.
Hän pyytää vain, että oikeus toteutuisi. Minä uskon häntä.
Uskon häntä. Haaste, kuten sanoit, on todistaa laillinen totuus,
joka ei ole vain hänen kertomuksensa.
Ariela on oikeudenkäynnin tärkein osa. Valitsin numerot, ja hän tietää sen.
KUINKA NUMEROT VALITTIIN?
Toinen osapuoli valehtelee julkisesti. Lotería tai Javier.
Loterían mukaan kone arpoi Kino-voittajan numerot.
Mutta hra Javier valitsi numeronsa tyttärensä kanssa.
KAKSI PÄIVÄÄ ENNEN ARVONTAA
2018 MAALISKUU
Yksi, kaksi, kolme,
neljä, viisi…
Seitsemän.
Kun menimme ostamaan sitä, Isäni valitsi kupongin.
"Selvä, kultaseni. kerro ensimmäiset numerot."
Sanoin hänelle 1, 2, 3, 4, 5 ja 7.
"Mutta, kulta", sanoin. "Yritän valita voittonumerot."
"Valitse hyviä." "Nämä ovat minun numeroni."
Valitsin 9, 10, 16, 19, 20, 24 tai jotain.
En muista tarkkaan, mutta valitsin ne.
Otin ne pieneltä haitilaiselta kaverilta, joka tanssii TV:ssä Lotería-arvan kanssa.
Haitilainen kaveri piti mainoksessa isoa arpaa. Esitteli sitä ja tanssi sen kanssa.
Pieni tyttö, hänen tyttärensä, ei myöskään valehtele.
Silloin tyttö oli paljon nuorempi.
Uskon häntä täysin.
5. HEINÄKUUTA 2024 JAVIER ZAPATA KUTSUTTIIN KUULEMAAN TUOMIOTA
Tänään on 5.7. Saa nähdä, saammeko ratkaisun.
Katsotaan, miten käy.
Loterían asianajaja sanoi:
"Jos tuomari tuomitsee meidät maksamaan palkinnon, maksamme mielellämme."
Uskon, että jos asiat menevät hyvin, Lotería joutuu maksamaan.
Uskon todella, että voitan.
Päivää, Javier. -Päivää, Carlos.
Mitä kuuluu?
Hyvää. Tulin kuulemaan, miten oikeusjutussa kävi.
Tänään annettiin kaksi päätöstä tässä pitkittyneessä tapauksessa.
Tuomion antanut tuomari totesi, että toistaiseksi -
ei voi vahvistaa, että sinulla on voittokuponki.
Selvä. -Tai toisella henkilöllä.
Selvä.
Ei ole tarpeeksi todisteita vahvistamaan, että sinulla on voittokuponki.
Se, mitä neuvomme nyt, ja miten prosessi etenee…
Entä maineeni?
En voi tehdä muuta kuin jatkaa töitä.
Biobíon joka kolkassa on nöyriä ihmisiä, jotka unelmoivat, että heidän kuponkinsa -
vastaisi maagisesti voittoyhdistelmää.
He eivät ehkä haaveile huvipursimatkoista,
luksusautoista tai ylellisistä kartanoista,
vaan paljon yksinkertaisemmista ja konkreettisemmista asioista.
Velkojensa maksamisesta,
lastensa lähettämisestä hyvään kouluun tai yliopistoon,
terveydenhoitokulujensa hoitamisesta.
Lyhyesti sanottuna siitä, että he voivat nukkua rauhassa yönsä.
Yksi neljästä ja puolesta miljoonasta.
Se oli tilasto, kylmä luku.
Mutta he eivät maininneet toista mahdollisuutta,
sitä todellisempaa mahdollisuutta, että jopa voiton jälkeen -
kaikki pysyisi ennallaan.
Mutta Javier ymmärsi, että todellinen onni ei ole lottovoitto,
oikeudenkäynti tai sen päätös.
Onni on palata paikkaan, jossa hänen ei tarvitse todistella mitään.
Ajoituksemme ei ole Jumalan ajoitus, koska Hän hallitsee aikaa.
Meidän on odotettava. Olemme odottaneet melkein kuusi vuotta.
Mitä muutama vuosi lisää enää merkitsee?
Totuuden paljastumisen pitäisi olla tärkeämpää kuin voiton.
Tämä on ollut siunaus, jonka Jumala on meille antanut.
Mutta kaikki meni, kuten Hän halusi.
En aio muuttua, maksavat he tai eivät.
Olen jatkossakin sama henkilö.
Kohtaan elämän sellaisena kuin se on.
Kuten olen aina tehnyt.
20.7. 2024 JAVIER ZAPATA PÄÄTTI VALITTAA PÄÄTÖKSESTÄ JA JATKAA TAISTELUAAN,
JOKA VOI KESTÄÄ VUOSIA. USEISTA YRITYKSISTÄ HUOLIMATTA -
CONCEPCIÓN LOTERÍA PÄÄTTI OLLA OSALLISTUMATTA TÄHÄN DOKUMENTTIELOKUVAAN.
JAVIER JA BLANCA OVAT AVANNEET UUDELLEEN MAITOTILANSA.
Pelaatko yhä Kinoa?
Pelasin perjantaina samat numerot. Minulla on se yhä, en ole edes tarkistanut sitä.
Se on… En tiedä, jätinkö sen autoon.
Tai ehkä tungin sen sisällä jääkaappiin. En tiedä, minne laitoin sen.
MILJONÄÄRI
ARPA ON HEITETTY
TÄMÄ ON TOSITARINA, JONKA PÄÄHENKILÖT ITSE KERTOIVAT.
SYVIMMÄT KIITOKSEMME HEILLE.
Tekstitys: Merja Pohjola